**NOTĂ DE INFORMARE PRIVIND PRELUCRAREA DATELOR CU CARACTER PERSONAL**

**a candidaţilor la un post vacant/angajaților în cadrul proiectului „Educație Orientată către Viitor: Stagii de Practică de Specialitate prin Parteneriate Sustenabile – POLI4FUTURE”**

**Universitatea Națională de Știință și Tehnologie POLITEHNICA București (POLITEHNICA București)**, CUI 48467613, instituție de învățământ superior de stat, în calitate de operator de date cu caracter personal, prelucrează datele cu caracter personal ale persoanelor vizate prin intermediul proiectului **„Educație Orientată către Viitor: Stagii de Practică de Specialitate prin Parteneriate Sustenabile – POLI4FUTURE”**, în conformitate cu *Regulamentul (UE) 2016/679 (Regulamentul general privind protecția datelor - RGPD)* și legislația națională privind protecția și securitatea datelor personale, în vigoare.

|  |
| --- |
| Date de contact Universitatea Națională de Știință și Tehnologie POLITEHNICA București: |
| * Adresă: Splaiul Independenței nr. 313, Sector 6, București, România, cod poștal RO-060042
* Telefon: +40 21 402 9100
* E-mail: cabinet.rector@upb.ro, website: [www.upb.ro](http://www.upb.ro)
 |

**Scopul, temeiul legal în care sunt prelucrate datele cu caracter personal și perioada de păstrare**

POLITEHNICA București, în calitatea sa de potențial angajator/angajator, prelucrează, în cadrul proiectului, datele cu caracter personal ale candidaţilor la un post vacant/angajaților, pentru a face demersuri, la cererea persoanei vizate, în vederea încheierii unui contract de angajare, respectiv în scopul executării contractului la care persoana este parte.

Ulterior, universitatea prelucrează datele în scopul derulării activităților specifice proiectului, cum ar fi: organizarea, gestionarea şi evaluarea activităților de practică ale studenților, coordonarea resurselor umane implicate, gestionarea activităților specifice managementului proiectului, respectiv organizarea de evenimente, şedinţe de lucru, administrarea contractelor, listelor de prezență, raportarea şi pontajul activităţii derulate etc., precum și pentru îndeplinirea obligațiilor legale, administrative și de raportare impuse de finanțator, prelucrare realizată în conformitate cu prevederile Regulamentului (UE) 2016/679 și ale legislației naționale privind protecția datelor.

De asemenea, POLITEHNICA București prelucrează, în cadrul proiectului, datele personale ale persoanelor vizate, pe baza consimțământului acordat de fiecare candidat în cadrul procesului de selecție, în conformitate cu legislația muncii în vigoare, prevederile RGPD și reglementările specifice aplicabile proiectelor finanțate din fonduri europene.

Datele vor fi păstrate până la atingerea scopului pentru care au fost colectate și, ulterior, arhivate conform prevederilor legale aplicabile, cu respectarea principiilor de securitate a datelor și a drepturilor persoanelor vizate.

**Tipurile de date personale prelucrate de către POLITEHNICA București**

Politica privind protecția și securitatea datelor personale a POLITEHNICII București este de a colecta numai datele personale necesare în scopuri convenite. Datele personale sunt colectate direct de la persoanele vizate, precum și generate în cadrul activităţilor proiectului. Categoriile de date personale care sunt solicitate persoanelor vizate și care sunt supuse prelucrărilor pot cuprinde următoarele: nume, prenume, CNP, seria și nr. CI/Pașaport, data și locul nașterii, cetățenia, date privind parcursul profesional, CV, eventuale rezultate ale evaluărilor, semnătura, domiciliul, date bancare, imaginea foto sau video, precum și alte date cu caracter personal ce se regăsesc în actele necesare înscrierii la concursul pentru ocuparea posturilor vacante și orice alte date colectate/generate prin proiect.

**Categoriile de destinatari ai datelor cu caracter personal**

Datele cu caracter personal ale persoanelor vizate sunt destinate utilizării de către angajații POLITEHNICII București implicați în implementarea proiectului, precum și de către partenerii instituționali și finanțatori ai acestuia, autorităţi publice, societăţi bancare, în scopuri administrative și de raportare, în acord cu misiunea proiectului şi obligaţiile legale ce îi revin acesteia.

**Transferul datelor cu caracter personal către un destinatar dintr-o țară terță**

Datele personale nu sunt transferate către un destinatar dintr-o țară terță fără consimțământul formulat expres de către persoana vizată și a unor acorduri bilaterale ce conţin clauze privind protecţia datelor.

**Drepturile persoanei vizate**

Persoana vizată are posibilitatea, în anumite condiții prevăzute de RGPD, să își exercite următoarele drepturi: dreptul de a fi informat, de acces la date, de rectificare, de ștergere, de restricționarea prelucrării, de portabilitate a datelor, de opoziție, cât și de a depune o plângere către Autoritatea Națională pentru Supravegherea Prelucrării Datelor cu Caracter Personal (ANSPDCP), atunci când consideră că i-au fost încălcate drepturile. De asemenea, îi este recunoscut dreptul de a se adresa justiției.

Pentru exercitarea acestor drepturi, persoana vizată se poate adresa cu o cerere scrisă, datată și semnată la *Serviciul GDPR şi Documente Secrete* din cadrul POLITEHNICA București sau în format electronic la adresa de e-mail dpo@upb.ro.

**Informații suplimentare**

Universitatea recomandă persoanelor vizate să consulte *Politica de confidențialitate privind protecția datelor cu caracter personal în cadrul Universității Naționale de Știință și Tehnologie POLITEHNICA București*, accesând pagina de internet a universității [www.upb.ro](http://www.upb.ro) , la secțiunea dedicată protecției datelor cu caracter personal.